ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՆՆՉԱԿԱՆ ԿՈՄԻՏԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության քննչական կոմիտեի մասին» Հայաստանի Հանրապետության 2014 թվականի մայիսի 19-ի թիվ ՀՕ-25-Ն օրենքի (այսուհետ՝ Օրենք) 1-ին հոդվածը շարադրել հետևյալ խմբագրությամբ.

«Հոդված 1. Քննչական կոմիտեն

1. Հայաստանի Հանրապետության քննչական կոմիտեն (այսուհետ` քննչական կոմիտե) ինքնուրույն պետական մարմին է, որը Հայաստանի Հանրապետության օրենսդրությամբ սահմանված կարգով լիազորություններ է իրականացնում քրեական գործերով մինչդատական վարույթում:

2. Քննչական կոմիտեն Հայաստանի Հանրապետության Սահմանադրության, Հայաստանի Հանրապետության քրեական դատավարության օրենսգրքի, սույն օրենքի և իրավական այլ ակտերի համաձայն՝ իրեն վերապահված լիազորություններն իրականացնում է քննչական կոմիտեի ծառայողների միջոցով:

3. Քննչական կոմիտեի հիմնական խնդիրներն են`

1) Հայաստանի Հանրապետության քրեական դատավարության օրենսգրքով սահմանված քննչական ենթակայության համաձայն` ենթադրյալ հանցագործությունների կապակցությամբ օպերատիվ և համակողմանի նախաքննության ապահովումը.

2) հանցագործությունների բացահայտման արդյունավետության բարձրացումը.

3) քննչական կոմիտեում օրինականության, ինչպես նաև դատավարության կողմերի` իրենց իրավունքներից և ազատություններից օգտվելու երաշխիքների ապահովումը.

4) իր լիազորությունների շրջանակներում հանցագործությունների ծնող պատճառների վերհանումն ու դրանց վերացմանը միտված գործուն միջոցառումների ձեռնարկումը.

5) իր լիազորությունների շրջանակներում` քրեական դատավարության ոլորտում միջազգային համագործակցության իրականացումը.

6) հանցագործությունների քննության մեթոդների և քննչական գործողությունների տակտիկական հնարքների կատարելագործումը, ինչպես նաև տվյալ ոլորտում գիտատեխնիկական նոր նվաճումների ներդրումն ու կիրառումը:

4. Քննչական կոմիտեն իրականացնում է նաև օրենքով նախատեսված այլ խնդիրներ:»:

**Հոդված 2.** Օրենքի 2-րդ հոդվածի`

1. 1-ին մասի 2-րդ կետում «հատկապես կարևոր գործերով քննիչները,» բառերից հետո ավելացնել «քննիչ-քրեագետները» բառերը.
2. 1-ին մասի 2-րդ կետում «և քննիչները» բառերը փոխարինել «, քննիչները և փորձնակ քննիչները» բառերով.
3. 1-ին մասը լրացնել հետևյալ բովանդակությամբ 3-10 կետերով`

«3) քննիչ՝ մինչդատական քրեական վարույթ կազմակերպող և իրականացնող` քննչական կոմիտեի պաշտոնների անվանացանկով նախատեսված ծառայող.

1. քննիչ-քրեագետ՝ քրեագիտության և փորձագիտության բնագավառներում անհրաժեշտ մասնագիտացում ունեցող քննիչ, որը Հայաստանի Հանրապետության քրեական դատավարության օրենսգրքով սահմանված կարգով ներգրավվում է մինչդատական քրեական վարույթին՝ առանձին քննչական գործողություններին մասնակցելու կամ դրանք կատարելու համար.
2. հատկապես կարևոր գործերով քննիչ՝ քննիչ, որին հանձնարարվում է քննչական կոմիտեի նախագահի սահմանած պայմանական և հայեցողական չափորոշիչներով որոշվող, որոշակի կարևորությամբ գործեր.
3. քննիչ-փորձնակ՝ համապատասխան փորձաշրջանով նշանակված մինչդատական քրեական վարույթ կազմակերպող և իրականացնող քննիչ.
4. փորձնակություն` համապատասխան փորձաշրջանի միջոցով քննչական  կոմիտեի  ծառայողների թեկնածությունների ցուցակում ընդգրկված և արդարադատության ակադեմիայում ուսումնառությունն ավարտած անձանց մասնագիտական մակարդակների հաջորդականության միջոցով համապատասխան որակավորման քննիչի պատրաստում՝ կարողությունների և հմտությունների ձևավորում, գիտելիքների ծավալի ընդլայնում և որակավորման բարձրացում.
5. փորձնակության անհատական ծրագիր` քննիչ-փորձնակի որոշակի մակարդակ և ուղղվածություն ունեցող կրթական և աշխատանքի բովանդակությունը, անհրաժեշտ գիտելիքների և հմտությունների ծավալը.
6. փորձնակության աշխատանքի պլան` փորձնակության անհատական ծրագրին համապատասխան մշակված գործողությունների անվանացանկը և աշխատանքի տեսակները (տեսական և գործնական աշխատանք).
7. փորձնակության չափորոշիչ` նորմատիվ, որը uահմանում է անհատական ծրագրի բովանդակության պարտադիր նվազագույնը, քննիչ-փորձնակի աշխատանքային և կրթական բեռնվածության առավելագույն ծավալը և նրան ներկայացվող որակական պահանջները:»:

**Հոդված 3.** Օրենքի 11-րդ հոդվածը լրացնել հետևյալ բովանդակությամբ 7-րդ մասով.

«7. Հայաստանի Հանրապետության կառավարության որոշմամբ քննչական կոմիտեին կից կարող են ստեղծվել քրեագիտական, գիտահետազոտական և այլ պետական ոչ առևտրային կազմակերպություններ:»:

**Հոդված 4.** Օրենքի 16-րդ հոդվածի`

1. 6-րդ մասի 1-ին կետում «ենթախումբ`» բառից հետո ավելացնել «քննչական կոմիտեի կենտրոնական մարմնի գլխավոր վարչության քննիչ-քրեագետ,» բառերը, իսկ «զինվորական» բառից առաջ` «զինվորական քննչական գլխավոր վարչության վարչության բաժնի քննիչ-քրեագետ,» բառերը.
2. 6-րդ մասի 2-րդ կետում «ենթախումբ`» բառից հետո ավելացնել «քննչական կոմիտեի կենտրոնական մարմնի վարչության քննիչ-քրեագետ,» բառերը, «քննչական կոմիտեի կենտրոնական մարմնի բաժնի ավագ քննիչ,» բառերից առաջ` «քննչական կոմիտեի կենտրոնական մարմնի բաժնի քննիչ-քրեագետ,» բառերը, իսկ «Երևան» բառից առաջ` «Երևան քաղաքի քննչական վարչության քննիչ-քրեագետ,» բառերը.
3. 6-րդ մասի 3-րդ կետում «զինվորական» բառից առաջ ավելացնել «զինվորական քննչական գլխավոր վարչության կայազորային քննչական բաժնի  քննիչ-քրեագետ,» բառերը, «Երևան քաղաքի քննչական վարչության քննիչ» բառերից հետո` «Երևան քաղաքի վարչական շրջանի բաժնի քննիչ-քրեագետ,» բառերը, իսկ «մարզային» բառից առաջ` «մարզային վարչության քննիչ-քրեագետ,» բառերը.
4. 7-րդ մասի 2-րդ կետում «ենթախումբ`» բառից հետո ավելացնել «մարզային վարչության բաժնի քննիչ-քրեագետ,» բառերը:

**Հոդված 5.** Օրենքի 18-րդ հոդվածի՝

1. 3-րդ մասում «որակավորման գրավոր քննության օրը» բառերը փոխարինել «փաստաթղթային ստուգարքի, որակավորման գրավոր և բանավոր քննությունների օրերը» բառերով.
2. 7-րդ մասը շարադրել հետևյալ խմբագրությամբ. «Որակավորման հանձնաժողովը ստուգում է հայտատուի ներկայացրած փաստաթղթերի համապատասխանությունը օրենքով նախատեսված այլ պահանջներին փաստաթղթային ստուգարքի միջոցով, նրա մասնագիտական պատրաստվածությունը՝ որակավորման գրավոր քննության, ինչպես նաև հայտատուի գործնական ունակությունները՝ որակավորման բանավոր քննության միջոցով:».
3. 9-րդ մասում «որակավորման քննություն» բառերը փոխարինել «ավարտական քննություններ» բառերով.
4. 10-րդ մասում «ուսումնառության դասընթացներից և որակավորման քննություն հանձնելուց» բառերը փոխարինել «արդարադատության ակադեմիայում ուսումնառությունից» բառերով.
5. 11-րդ մասը ուժը կորցրած ճանաչել:

**Հոդված 6.** Օրենքը լրացնել հետևյալ բովանդակությամբ 181-րդ հոդվածով.

«Հոդված 18.1 Փորձնակության հիմնական պայմանները և անցնելու կարգը

1. Փորձնակության են ենթակա արդարադատության ակադեմիայում մասնագիտական պատրաստում անցած քննչական  կոմիտեի  ծառայողների թեկնածությունների ցուցակում ընդգրկված անձինք՝ սույն օրենքով և կոմիտեի նախագահի սահմանած կարգով:

2. Անձը կոմիտեի նախագահի հրամանով քննիչ-փորձնակի պաշտոնին նշանակվելուց հետո ձեռք է բերում քննիչի օրենքով սահմանված իրավական կարգավիճակ և հանվում է քննչական կոմիտեի ծառայողների թեկնածությունների ցուցակից:

3. Փորձնակությունը անց է կացվում երեք փուլերով, կոմիետի նախագահի հաստատած փորձնակության անհատական ծրագրի հիման վրա, որը ներառում է՝

1) աշխատանքային փորձաշրջան տարածքային ստորաբաժանումում՝ ոչ մեծ և միջին ծանրության հանցագործությունների նախաքննություն կազմակերպելու և իրականացնելու նպատակով.

2) աշխատանքային փորձաշրջան կենտրոնական մարմնի կամ տարածքային ստորաբաժանումում՝ ծանր կամ առանձնապես ծանր հանցագործությունների գործերով քննչական խմբի կազմում առանձին քննչական գործողությունների կատարման նպատակով.

3) աշխատանքային փորձաշրջան կենտրոնական մարմնի համապատասխան ստորաբաժանումում` գերատեսչական վերահսկողության գործընթացին անմիջականորեն ներգրավվելու նպատակով.

4) փորձնակության չափորոշիչները.

5) փորձնակության ժամկետը, որը սահմանում է կոմիտեի նախագահը՝ նվազագույնը վեց, առավելագույնը մեկ տարի տևողությամբ՝ կախված քննիչ-փորձնակի գործնական և մասնագիտական կարողությունների մակարդակից, ինչպես նաև առաջադրված խնդիրների իրականացման բովանդակությունից:

4. Փորձնակության ժամկետը յուրաքանչյուր թեկնածուի համար առաջարկում է որակավորման հանձնաժողովը:

5. Փորձնակության անհատական ծրագրի կատարումն ապահովելու համար իրականացվում են հետևյալ գործողությունները՝

1) նշանակվում է փորձնակության համակարգող ամբողջ ժամանակատվածի համար, որը պատասխանատու է փորձնակության անհատական ծրագիրը կազմելու և հաստատման ներկայացնելու, փորձնակության աշխատանքային պլանով նախատեսված գործողությունների ամբողջական կատարումը ապահովելու և վերահսկելու, ինչպես նաև քննիչ-փորձնակի ատեստավորման համար համապատասխան բնութագիր ներկայացնելու համար.

2) կազմվում է փորձնակության աշխատանքի պլան, որը հաստատում է փորձնակության համակարգողը.

3) նշանակվում են աշխատանքային փորձաշրջանի ղեկավարներ, որոնք պատասխանատու են իրեն հանձնարարված փուլի պատշաճ և փորձնակության անհատական ծրագրին համապատասխան կազմակերպելու և անցկացնելու համար:

6. Փորձնակության աշխատանքային փորձաշրջանի ղեկավարը քննիչ-փորձնակի փորձաշրջանի վերաբերյալ փորձնակության համակարգողին է ներկայացնում սահմանված կարգի գնահատագիր՝ համապատասխան փուլն ավարտելուց հետո երկշաբաթյա ժամկետում:

7. Փորձնակությունն անցնելուց հետո, մինչև ատեստավորումը քննիչ-փորձնակը հաշվետվություն է ներկայացնում փորձնակության համակարգողին՝ փորձնակության աշխատանքային պլանով նախատեսված գործողությունների կատարման վերաբերյալ:

8. Քննիչ-փորձնակի մասնագիտական գիտելիքների և աշխատանքային ունակությունների համապատասխանությունը զբաղեցրած պաշտոնին փորձաշրջանի ավարտին որոշում է որակավորման հանձնաժողովը, սույն օրենքով և կոմիտեի նախագահի իրավական ակտով նախատեսված ատեստավորման կարգին համապատասխան:

9. Քննիչ-փորձնակի փորձնակության վերաբերյալ բացասական եզրակացության դեպքում որակավորման հանձնաժողովը առաջարկում է կոմիտեի նախագահին նրան ազատել զբաղեցրած պաշտոնից կամ փորձնակության ժամկետը երկարացնել` սույն հոդվածի 3-րդ մասի 5-րդ կետով սահմանված ժամկետի շրջանակներում:

10. Քննիչ-փորձնակը նշանակվում է քննիչի պաշտոնին որակավորման հանձնաժողովի դրական եզրակացության հիման վրա:»:

**Հոդված 7.** Օրենքի 19-րդ հոդվածի 1-ին մասի 3-րդ կետը ուժը կորցրած ճանաչել:

**Հոդված 8.** Օրենքի 20-րդ հոդվածի 6-րդ մասում «որակավորման քննությունը» բառերը փոխարինել «ավարտական քննությունները և հաջողությամբ անցել են փորձնակությունը» բառերով:

**Հոդված 9.** Օրենքի 35-րդ հոդվածի 2-րդ մասում «ծառայողը» բառից հետո ավելացնել «` բացառությամբ քննիչ-փորձնակը,» բառերը:

**Հոդված 10.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԱՐԴԱՐԱԴԱՏՈՒԹՅԱՆ ԱԿԱԴԵՄԻԱՅԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Արդարադատության ակադեմիայի մասին» Հայաստանի Հանրապետության 2013 թվականի մայիսի 2-ի թիվ ՀՕ-50-Ն օրենքի (այսուհետ՝ Օրենք) 23-րդ հոդվածի և 28-րդ հոդվածի 1-ին մասերից հանել «քննիչների» բառը:

**Հոդված 2.** Օրենքի 28-րդ հոդվածը լրացնել հետևյալ բովանդակությամբ 1.1 մասով. «Քննիչների թեկնածությունների ցուցակում ընդգրկված անձը համարվում է մասնագիտական պատրաստումն անցած, եթե նա առարկայական կուրսերից բոլոր քննությունների արդյունքներով ստացել է դրական գնահատական:»:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության  1998 թվականի հուլիսի 1-ի քրեական դատավարության օրենսգրքի 193-րդ հոդվածի 1-ին մասը լրացնել հետևյալ բովանդակությամբ 5-րդ կետով. «նախաքննության արդյունավետությունն ապահովելու նպատակով իրեն ենթակա քննիչի վարույթում գտնվող քրեական գործով իրեն ենթակա մեկ այլ քննիչին հանձնարարում է առանձին քննչական կամ այլ դատավարական գործողությունների կատարումը, եթե բացակայում է վարույթը քննչական խմբի կողմից իրականացնելու անհրաժեշտությունը:»:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՊԵՏԱԿԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական պաշտոններ զբաղեցնող անձանց վարձատրության մասին» Հայաստանի Հանրապետության 2013 թվականի դեկտեմբերի 12-ի թիվ ՀՕ-157-Ն օրենքի (այսուհետ՝ Օրենք) Հավելված 2.-ում`

1. «Քննչական կոմիտեի կենտրոնական մարմնի գլխավոր վարչության ավագ քննիչ,» բառերից առաջ ավելացնել «Քննչական կոմիտեի կենտրոնական մարմնի գլխավոր վարչության քննիչ-քրեագետ,» բառերը.
2. «զինվորական քննչական գլխավոր վարչության վարչության բաժնի ավագ քննիչ» բառերից առաջ ավելացնել «զինվորական քննչական գլխավոր վարչության վարչության բաժնի քննիչ-քրեագետ» բառերը.
3. «Քննչական կոմիտեի կենտրոնական մարմնի վարչության ավագ քննիչ,» բառերից առաջ ավելացնել «Քննչական կոմիտեի կենտրոնական մարմնի վարչության քննիչ-քրեագետ,» բառերը.
4. «քննչական կոմիտեի կենտրոնական մարմնի բաժնի ավագ քննիչ,» բառերից առաջ ավելացնել «քննչական կոմիտեի կենտրոնական մարմնի բաժնի քննիչ-քրեագետ,» բառերը.
5. «Երևան քաղաքի քննչական վարչության ավագ քննիչ,» բառերից առաջ ավելացնել «Երևան քաղաքի քննչական վարչության քննիչ-քրեագետ,» բառերը.
6. «զինվորական քննչական գլխավոր վարչության կայազորային քննչական բաժնի ավագ քննիչ,» բառերից առաջ ավելացնել «զինվորական քննչական գլխավոր վարչության կայազորային քննչական բաժնի քննիչ-քրեագետ,» բառերը.
7. «Երևան քաղաքի վարչական շրջանի բաժնի ավագ քննիչ,» բառերից առաջ ավելացնել «Երևան քաղաքի վարչական շրջանի բաժնի քննիչ-քրեագետ,» բառերը.
8. «մարզային վարչության ավագ քննիչ» բառերից առաջ ավելացնել «մարզային վարչության քննիչ-քրեագետ,» բառերը.
9. «Մարզային վարչության բաժնի ավագ քննիչ» բառերից առաջ ավելացնել «Մարզային վարչության բաժնի քննիչ-քրեագետ,» բառերը:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: